શાહિદ કપૂરનો પફોર્ર્મન્સ તેની કરીઅરનો શ્રેષ્ઠ છે એમાં ભાગ્યે જ બેમત હશે. પહેલાં પંજાબી યુવાન અને ત્યાર પછી ઍરફોર્સ ઑફિસરના રોલમાં તે પોતાની ઍક્ટિંગથી સાબિત કરે છે કે રોમૅન્ટિક હીરો તરીકે તે શાહરુખ ખાનની જગ્યા લઈ શકે છે એવું કેમ કહેવામાં આવે છે. સોનમ કપૂરનો પફોર્ર્મન્સ પણ તેનો શ્રેષ્ઠ ગણી શકાય. અત્યાર સુધી કરેલા રોલ કરતાં ખૂબ જ અલગ પાત્રમાં તેને પહેલી વખત તક મળી છે કે તે પોતાની પૂરી છાપ છોડી શકે અને તે અસફળ નથી થતી. સુપ્રિયા પાઠક નાનકડા રોલમાં ન્યાય આપે છે.